Pósturinn ekki lengur til Reykjavíkur og til baka Höfundur : Benedikt Karl Gröndal • Skrifað : 15. nóvember 2019 . Breyting hefur verið gerð á starfsemi Íslandspósts Nú fer ekki lengur allur póstur til Reykjavíkur í flokkun heldur er sá póstur sem senda á innan Austurlands flokkaður á svæðinu . „ Þetta er gert til að koma til móts við viðskiptavini okkar . Þeir hafa ítrekað verið duglegir að benda okkur á þetta og því hefur þetta verið til umræðu hér innan fyrirtækisins í ákveðinn tíma . Við ákváðum síðan hafa fara í þessar breytingar fyrir stuttu , “ segir Brynjar Smári Rúnarsson , talsmaður Íslandspósts . Þetta verklag verður viðhaft um allt land þannig að allur póstur sem á að fara innan hvers svæðis verður flokkaður á viðkomandi stað . „ Þetta minnkar póstinn sem fer til Reykjavíkur og mun væntanlega stytta afhendingartíma í sumum tilvikum , “ segir hann . Brynjar tekur fram að þessi breyting hafi þegar tekið gildi . „ Þetta er í raun bara aukaverkefni sem bætist við á hvert svæði . Við þurfum ekki að ráða inn viðbótarstarfsfólk til að sinna þessu , “ segir hann að lokum .